
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 26P/47/2024 8724201801 28. 05. 2024 JUDr. Zuzana Salajová ECLI:SK:OSPP:2024:8724201801.2
ROZSUDOK V MENE SLOVENSKEJ REPUBLIKY Okresný súd Poprad, sudkyňou JUDr. Zuzanou Salajovou, v právnej veci starostlivosti súdu o maloleté dieťa: A. B., nar. XX. XX. XXXX, trvale bytom C. D., E. XXX/XX, zastúpené opatrovníkom: Úrad práce, soc. vecí a rodiny Kežmarok, dieťa rodičov – matky: F. B., G. A., nar. XX. XX. XXXX, trvale bytom C. D., E. XXX/XX, a otca: A. B., nar. XX. XX. XXXX, trvale bytom E. XXX, o návrhu navrhovateľky v 1. rade/starej matky: H. A., G. F., nar. XX. XX. XXXX, trvale bytom C. D., E. XXX/XX, a navrhovateľa v 2. rade/starého otca: C. A., nar. XX. XX. XXXX, trvale bytom C. D., E. XXX/XX, o zverenie mal. dieťaťa do náhradnej osobnej starostlivosti starých rodičov, takto rozhodol: I. Zveruje maloletého A. B., nar. XX. XX. XXXX, do náhradnej osobnej starostlivosti starých rodičov H. A., nar. XX. XX. XXXX a C. A., nar. XX. XX. XXXX. II. Starí rodičia sú oprávnení a povinní vykonávať osobnú starostlivosť o výchovu, zdravie, výživu a všestranný vývoj mal. A. B.. III. Právo zastupovať maloletého A. B. a spravovať jeho majetok majú starí rodičia iba v bežných veciach. IV. Matka F. B., nar. XX. XX. XXXX, je povinná prispievať na výživu mal. A. B. sumou vo výške 30 % zo sumy životného minima na nezaopatrené neplnoleté dieťa, vždy do 15. dňa v mesiaci vopred, od právoplatnosti tohto rozsudku, na účet Úradu práce, soc. vecí a rodiny Kežmarok. V. Otec A. B., nar. XX. XX. XXXX, je povinný prispievať na výživu mal. A. B. sumou 100 eur mesačne, vždy do 15. dňa v mesiaci vopred, od právoplatnosti tohto rozsudku, na účet Úradu práce, soc. vecí a rodiny Kežmarok. VI. Žiaden z účastníkov n e m á nárok na náhradu trov konania. odôvodnenie: 1. Navrhovateľka podala dňa 24. 04. 2024 na tunajší súd návrh na zverenie maloletého vnuka do náhradnej osobnej starostlivosti. Na pojednávaní konanom dňa 28. 05. 2024 všetci účastníci s podaným návrhom súhlasili a zároveň všetci účastníci prítomní na pojednávaní sa súčasne vzdali práva podať odvolanie proti predmetnému rozhodnutiu, čo potvrdili svojím podpisom na samostatnej listine, ktorá tvorí súčasť zápisnice. 2. Podľa § 2 zákona č. 161/2015 Z. z. Civilného mimosporového poriadku v znení neskorších predpisov (ďalej CMP), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako
návrh na začatie konania, účastník konania (ďalej účastník) a konanie podľa tohto zákona, ak z povahy veci nevyplýva inak. 3. Podľa § 221 písm. a) zákona č. 160/2015 Z. z. Civilného sporového poriadku v znení neskorších predpisov (ďalej CSP), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 4. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, ktorí sa práva na podanie odvolania proti rozsudku písomne vzdali. Poučenie: Proti tomuto rozsudku v súlade s § 368 CSP, v spojení s § 2 CMP, nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu. Ak nebude povinnosť uložená týmto rozhodnutím splnená v stanovenej lehote, možno sa jej splnenia domáhať návrhom na vykonanie exekúcie podľa osobitného predpisu, a ak ide o výkon rozhodnutia vo veciach starostlivosti o maloleté deti, mimo peňažnej povinnosti, výkon rozhodnutia o návrat maloletého do cudziny podaním návrhu na výkon rozhodnutia podľa Civilného mimosporového poriadku.

